Document ID: 32013D0066

DECIZIA CONSILIULUI
din 29 noiembrie 2012
privind încheierea Acordului sub forma unui schimb de scrisori între Uniunea Europeană, pe de o parte, și statul Israel, pe de altă parte, de modificare a anexelor la protocoalele 1 și 2 la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte
(2013/66/UE)
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) litera (a),
având în vedere propunerea Comisiei Europene,
având în vedere aprobarea Parlamentului European,
întrucât:
(1)
La 20 noiembrie 1995 a fost semnat Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte (1) (denumit în continuare „Acordul euro-mediteraneean”).
(2)
La 14 noiembrie 2005, Consiliul a autorizat Comisia să poarte negocieri în vederea realizării unei mai mari liberalizări a schimburilor comerciale cu produse agricole, produse agricole prelucrate, pește și produse pescărești cu anumite țări mediteraneene. Negocierile cu Israel s-au încheiat cu succes la 18 iulie 2008. Rezultatele negocierilor respective sunt incluse în Acordul sub forma unui schimb de scrisori între Comunitatea Europeană și Statul Israel privind unele măsuri reciproce de liberalizare referitoare la produse agricole, la produse agricole transformate, la pește și produse pescărești, privind înlocuirea protocoalelor 1 și 2 și a anexelor acestora, precum și privind modificări ale Acordului euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte (2) (denumit în continuare „Acordul din 2010”), care a intrat în vigoare la 1 ianuarie 2010.
(3)
După intrarea în vigoare a Acordului din 2010, Comisia Europeană și Israel au avut un număr de reuniuni tehnice legate de punerea în aplicare a acestuia. Reuniunile menționate au arătat că sunt necesare unele ajustări de ordin tehnic la Acordul euro-mediteraneean în vederea respectării angajamentelor din acordurile anterioare dintre Comunitățile Europene și Statul Israel, care au intrat în vigoare în 2000 și în 2006. La 19 septembrie 2011, s-a încheiat negocierea dintre Comisie și Israel privind adaptările de ordin tehnic necesare care sunt incluse într-un nou Acord sub forma unui schimb de scrisori între Uniunea Europeană, pe de o parte, și Statul Israel, pe de altă parte, de modificare a anexelor la protocoalele 1 și 2 la Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte (denumit în continuare „acordul”). Acordul fost semnat la 18 iunie 2012, în conformitate cu Decizia 2012/338/UE a Consiliului (3).
(4)
Acordul ar trebui aprobat,
ADOPTĂ PREZENTA DECIZIE:
Articolul 1
Se aprobă, în numele Uniunii, Acordul sub forma unui schimb de scrisori între Uniunea Europeană, pe de o parte, și Statul Israel, pe de altă parte, de modificare a anexelor la protocoalele 1 și 2 la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte.
Textul acordului se atașează la prezenta decizie.
Articolul 2
Președintele Consiliului este autorizat să desemneze persoana împuternicită să depună, în numele Uniunii, instrumentul de aprobare prevăzut în acord, prin care Uniunea își exprimă consimțământul de a-și asuma obligații în temeiul acordului (4).
Articolul 3
Prezenta decizie intră în vigoare în ziua următoare datei adoptării.
Adoptată la Bruxelles, 29 noiembrie 2012.

Labels: 5
3
6
18
15